pythainlp/thaigov-v2-corpus-22032023 huggingface dataset:
วันจันทร์ที่ 13 มิถุนายน 2565
รฟม. เตรียมลงพื้นที่จังหวัดภูเก็ต เพื่อประชาสัมพันธ์และสำรวจความคิดเห็นประชาชนต่ออัตราค่าโดยสารและการขยายแนวเส้นทาง
โครงการระบบขนส่งมวลชนจังหวัดภูเก็ต ระยะที่ 1 ไปยังท่าฉัตรไชย ระหว่างวันที่ 15 - 21 มิถุนายน 2565
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเตรียมลงพื้นที่จังหวัดภูเก็ตเพื่อประชาสัมพันธ์และสำรวจความคิดเห็นของประชาชนเกี่ยวกับอัตราค่าโดยสารและการขยายแนวเส้นทางโครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง ไปยังท่าฉัตรไชย เพื่อรองรับการเดินทางของผู้เข้าร่วมชมงาน Specialised Expo 2028
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย เปิดเผยว่า กระทรวงคมนาคมได้มีนโยบายเร่งรัดและติดตามการดำเนินงานโครงการระบบขนส่งมวลชนจังหวัดภูเก็ต ระยะที่ 1 อย่างใกล้ชิด โดยมอบหมายให้ รฟม. พิจารณาศึกษาเทคโนโลยีรถไฟฟ้าให้เหมาะสมและสอดคล้องกับต้นทุนการก่อสร้าง รวมทั้งได้มีการหารือร่วมกับหน่วยงานที่เกี่ยวข้อง อาทิ สำนักงานนโยบายและแผนการขนส่งและจราจร (สนข.) และกรมการขนส่งทางราง (ขร.) เพื่อกำหนดอัตราค่าโดยสารที่เหมาะสมสอดคล้องกับสถานการณ์ปัจจุบัน และนำเสนอรายละเอียดดังกล่าวเพื่อสร้างการรับรู้และความเข้าใจที่ถูกต้องแก่ประชาชนในจังหวัดภูเก็ตทั้งนี้ การลงพื้นที่เพื่อประชาสัมพันธ์และสำรวจความคิดเห็นของประชาชนในจังหวัดภูเก็ตในครั้งนี้ รฟม. จะทำการสำรวจความคิดเห็นประชาชนในจังหวัดภูเก็ต เกี่ยวกับอัตราค่าโดยสารของโครงการ แบบอัตราคงที่ (Flat Fare) โดยแบ่งตามเขตพื้นที่ในเมืองและนอกเมือง รวมถึงความคิดเห็นเกี่ยวกับการต่อขยายแนวเส้นทางโครงการฯ ไปยังท่าฉัตรไชย เพื่อรองรับการเดินทางเข้าร่วมชมงาน Specialised Expo 2028 ที่จังหวัดภูเก็ตอยู่ระหว่างการเสนอตัวเป็นเจ้าภาพการจัดงานดังกล่าว โดย รฟม. จะลงพื้นที่เพื่อประชาสัมพันธ์และสำรวจความคิดเห็นของประชาชนในจังหวัดภูเก็ตระหว่างวันที่ 15 - 21 มิถุนายน 2565 และจะนำผลการสำรวจความคิดเห็นครั้งนี้ไปใช้เป็นแนวทางในการดำเนินโครงการระบบขนส่งมวลชนจังหวัดภูเก็ต ระยะที่ 1 ให้มีความเหมาะสมและสอดคล้องกับความคิดเห็นของประชาชนในจังหวัดภูเก็ต โดยหากมีการขยายเส้นทางไปยังท่าฉัตรไชยแล้ว รฟม. จะดำเนินการตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน ก่อนนำเสนอขออนุมัติดำเนินโครงการตามขั้นตอนต่อไป ทั้งนี้ ประชาชนที่มีภูมิลำเนาหรือพำนักอาศัยในจังหวัดภูเก็ต สามารถร่วมตอบแบบสอบถามแสดงความคิดเห็นเกี่ยวกับโครงการระบบขนส่งมวลชนจังหวัดภูเก็ต ได้ที่ https://www.mrta.co.th/phuket-form/index.html หรือสแกน QR CODE ได้ตั้งแต่วันนี้ - 24 มิถุนายน 2565
สำหรับ โครงการระบบขนส่งมวลชนจังหวัดภูเก็ต แบ่งการดำเนินงานออกเป็น 2 ระยะ คือ ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง มีระยะทางประมาณ 42 กิโลเมตร มีจำนวนสถานีทั้งหมด 21 สถานี และระยะที่ 2 ช่วงท่านุ่น - เมืองใหม่ มีระยะทางประมาณ 16.5 กิโลเมตร มีจำนวนสถานีทั้งหมด 3 สถานี ซึ่ง รฟม. จะเริ่มดำเนินการโครงการระบบขนส่งมวลชนจังหวัดภูเก็ต ระยะที่ 1 เป็นลำดับแรก ทั้งนี้ เมื่อโครงการแล้วเสร็จสมบูรณ์จะช่วยเพิ่มทางเลือกในการเดินทางที่มีประสิทธิภาพและมาตรฐาน พร้อมรองรับการเดินทางและการท่องเที่ยวของจังหวัดภูเก็ตในอนาคต สอบถามข้อมูลเพิ่มเติม หรือติดตามข่าวสาร รฟม. ได้ที่เว็บไซต์ รฟม. (www.mrta.co.th) เฟซบุ๊กแฟนเพจ การรถไฟฟ้าขนส่งมวลชนแห่งประเทศไทยและ Call Center รฟม. โทร. 0 2716 4044
วันพุธที่ 10 พฤศจิกายน 2564
“พาณิชย์” เร่งดูแลราคาน้ำมันปาล์ม หลังปรับตัวสูงขึ้นตามตลาดโลก
....
กระทรวงพาณิชย์ เร่งบรรเทาความเดือดร้อนประชาชนหลังราคาน้ำมันปาล์มบรรจุขวดปรับตัวสูงขึ้นตามกลไกตลาดโลกที่มีผลผลิตปาล์มลดลง โดยขอความร่วมมือผู้ประกอบการโรงสกัดตรึงราคาน้ำมันปาล์มดิบให้มากที่สุด ซึ่งในช่วงปลายปีจะมีน้ำมันถั่วเหลืองเข้ามาทดแทนมากขึ้นเพื่อเป็นอีกหนึ่งทางเลือก
.
ขณะที่ในภาคการเกษตรได้ประโยชน์จากสถานการณ์ดังกล่าว ชาวสวนปาล์มสามารถส่งออกน้ำมันปาล์มดิบได้มากขึ้นในราคาสูง เช่น ผลปาล์มคุณภาพดีที่ขายได้ในราคา 10 บาท/กก. ซึ่งสูงสุดในรอบ 10 ปี
.
สำหรับสถานการณ์ราคาสินค้าอุปโภค - บริโภค รัฐบาลได้มีการติดตามอย่างใกล้ชิด หากประชาชนพบร้านค้าฉวยโอกาสขึ้นราคา สามารถแจ้งได้ที่ สายด่วนกรมการค้าภายใน 1569 หรือสำนักงานพาณิชย์จังหวัด
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 2 กันยายน 2564
ขสมก. ขยายเวลาเดินรถ - เพิ่มเที่ยววิ่ง แก้ไขปัญหาผู้ใช้บริการตกค้างในเส้นทาง
องค์การขนส่งมวลชนกรุงเทพ (ขสมก.) กระทรวงคมนาคม ปรับแผนการเดินรถโดยสาร เพื่อแก้ไขปัญหาผู้ใช้บริการตกค้างในเส้นทาง โดยปล่อยรถโดยสารคันสุดท้าย ออกจากท่าปลายทาง เวลา 21.00 น.
องค์การขนส่งมวลชนกรุงเทพ (ขสมก.) กระทรวงคมนาคม ปรับแผนการเดินรถโดยสาร เพื่อแก้ไขปัญหาผู้ใช้บริการตกค้างในเส้นทาง โดยปล่อยรถโดยสารคันสุดท้าย ออกจากท่าปลายทาง เวลา 21.00 น. รวมทั้งเพิ่มเที่ยววิ่ง วันธรรมดา 22,000 เที่ยว/วัน และวันหยุดวันเสาร์ - วันอาทิตย์ 18,000 - 20,000 เที่ยว/วัน
นางพนิดา ทองสุข รองผู้อำนวยการฝ่ายบริหาร รักษาการแทน ผู้อำนวยการองค์การขนส่งมวลชนกรุงเทพ เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ให้สามารถดำเนินการได้ เช่น ร้านอาหาร ห้างสรรพสินค้า เป็นต้น ตั้งแต่วันที่ 1 กันยายน 2564 ส่งผลให้ประชาชนออกมาใช้บริการระบบขนส่งสาธารณะเป็นจำนวนมาก ในส่วนของ ขสมก. ได้มีการจำกัดจำนวนผู้ใช้บริการรถโดยสารประจำทางทุกคัน ไม่ให้เกินร้อยละ 75 ของความจุผู้ใช้บริการ ตามที่กำหนดไว้ในใบอนุญาต ตั้งแต่วันที่ 1 กันยายน 2564 เป็นต้นไป หรือจนกว่าจะมีคำสั่งเปลี่ยนแปลงเป็นอย่างอื่น รวมทั้ง ได้มีการเพิ่มเที่ยววิ่ง เพื่อให้สอดคล้องกับจำนวนผู้ใช้บริการที่เพิ่มขึ้น อย่างไรก็ตาม เมื่อวันที่ 1 กันยายนที่ผ่านมา ปรากฏว่า สื่อมวลชนได้นำเสนอข่าวกรณีมีประชาชนผู้ใช้บริการจำนวนมาก ตกค้างในเส้นทาง ในช่วงเวลาประมาณ 20.00 น. ดังนั้น ขสมก. จึงได้มีการปรับแผนการเดินรถ เพื่อแก้ไขปัญหาดังกล่าว ดังนี้
1. ขยายเวลาการปล่อยรถโดยสารคันสุดท้าย ออกจากท่าปลายทาง จากเดิม เวลา 20.00 น. เป็นเวลา 21.00 น. พร้อมปรับเพิ่มความถี่ ในช่วงการปล่อยรถ 3 คันสุดท้ายให้มีระยะห่างกัน 5 - 10 นาที ซึ่งรถโดยสาร 3 คันสุดท้าย จะติดป้ายข้อความบ่งชี้บริเวณหน้ารถโดยสาร ดังนี้
1.1 เหลือรถ 2 คันสุดท้าย
1.2 เหลือรถ 1 คันสุดท้าย
1.3 รถคันสุดท้าย
2. เพิ่มเที่ยววิ่งรถโดยสาร วันธรรมดา 22,000 เที่ยว/วัน วันเสาร์ - วันอาทิตย์ 18,000 - 20,000 เที่ยว/วัน หรือจัดเดินรถให้สอดคล้องกับความต้องการใช้บริการของประชาชนในแต่ละช่วงเวลา
3. ให้บริการรถโดยสาร ตั้งแต่เวลา 05.00 - 21.00 น. (เวลา 21.00 น. คือ เวลาที่รถโดยสารคันสุดท้าย ออกจากท่าปลายทาง) ตั้งแต่บัดนี้เป็นต้นไป หรือจนกว่าจะมีคำสั่งเปลี่ยนแปลงเป็นอย่างอื่น โดยเพิ่มความถี่ในการปล่อยรถ ช่วงเวลาเร่งด่วนเช้า (05.00 - 08.00 น.) และช่วงเวลาเร่งด่วนเย็นถึงเวลาก่อนรถโดยสารหยุดให้บริการ (16.00 - 22.00 น.) ให้มีระยะห่างกันไม่เกิน 5 - 10 นาที หรือจัดเดินรถให้สอดคล้องกับความต้องการใช้บริการของประชาชน
ทั้งนี้ ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัส COVID-19 ได้แก่ การสวมหน้ากากอนามัยทุกครั้งขณะใช้บริการรถโดยสาร นั่งหรือยืนตามจุดที่กำหนด กรณีผู้ใช้บริการเต็มจะต้องรอใช้บริการรถโดยสารคันถัดไป รวมทั้ง ขอความร่วมมือผู้ใช้บริการเตรียมตัวกลับบ้าน ก่อนเวลา 19.00 น. เพื่อลดความแออัดของผู้ใช้บริการบนรถโดยสาร ในช่วงเวลาก่อนรถโดยสารหยุดให้บริการ (21.00 - 22.00 น.) ซึ่งจะทำให้การดำเนินการตามมาตรการเว้นระยะห่างทางสังคมบนรถโดยสาร เป็นไปอย่างมีประสิทธิภาพ
วันศุกร์ที่ 13 สิงหาคม 2564
พม. ลงพื้นที่ "คลองเตย" และอีก 7 เขต กทม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน
พม. ลงพื้นที่ "คลองเตย" และอีก 7 เขต กทม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน
เมื่อวันที่ 6 ส.ค. 64เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส รวมทั้งผู้ป่วยติดเตียง ทั้งนี้ กระทรวง พม. ได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดำเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดทำถุงยังชีพ จำนวน 6,796 ชุด ประกอบด้วยเครื่องอุปโภคบริโภคและยาที่มีความจำเป็น เพื่อนำไปส่งต่อความช่วยเหลือให้ผู้ป่วยติดเตียงที่กำลังประสบปัญหาความเดือดร้อนและความยากลำบากในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุด โดยระหว่างวันที่ 6-8 ส.ค. 2564 ได้กำหนดการลงพื้นที่ชุมชนเพื่อมอบถุงยังชีพดังกล่าว "ถุงกำลังใจ สู้โควิด 19" จำนวน 3,565 ถุง โดยในแต่ละวัน มีการแบ่งทีม พม. ออกเป็น 8 ทีมๆ ละ 1 เขต และส่วนที่เหลือจะร่วมมือกับบริษัทไปรษณีย์ไทย จำกัด เพื่อจัดส่งถุงยังชีพให้ผู้ป่วยติดเตียงอย่างทั่วถึงและรวดเร็วต่อไป
นางพัชรี กล่าวต่อไปว่า วันนี้ เป็นวันแรกของการลงพื้นที่ชุมชนในเขต กทม. เพื่อมอบ "ถุงกำลังใจ สู้โควิด 19" จำนวนทั้งสิ้น 1,891 ถุง โดยทีม พม. ทั้ง 8 ทีม ได้ลงพื้นที่ชุมชนใน 8 เขต กทม. ได้แก่ เขตคลองเตย ธนบุรี บางกอกน้อย ภาษีเจริญ ดินแดง ลาดพร้าว สะพานสูง และหนองจอก ทั้งนี้ คณะผู้บริหารกระทรวง พม. นำโดยรองปลัดกระทรวง พม. ได้แก่ นายอนุกูล ปีดแก้ว นางสาวแรมรุ้ง วรวัธ และนางสาวอังคณา ใจกิจสุวรรณ พร้อมด้วย ศูนย์ช่วยเหลือสังคม สายด่วน พม. โทร. 1300 ได้ลงพื้นที่เขตคลองเตย ณ ชุมชนคลองเตยใน 1 และชุมชนหมู่บ้านพัฒนา 70 ไร่เพื่อมอบถุงยังชีพ "ถุงกำลังใจ สู้โควิด 19" จำนวน 205 ถุงนอกจากนี้ ยังได้ไปเยี่ยมบ้านผู้ป่วยติดเตียง 10 ราย พร้อมมอบถุงยังชีพอีกด้วย
นางพัชรี กล่าวเพิ่มเติมว่า ทั้งนี้ หากประชาชนกลุ่มเปราะบางกำลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันพฤหัสบดีที่ 15 กรกฎาคม 2564
กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
วันนี้ (15 ก.ค.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสำนักนายกรัฐมนตรี แจ้งว่า วันพุธที่ 28 กรกฎาคม 2564 เป็นวันเฉลิมพระชนมพรรษา พระบาทสมเด็จพระเจ้าอยู่หัว และเชิญชวนหน่วยงานร่วมจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
นายฉัตรชัย พรหมเลิศ กล่าวว่า เพื่อเป็นการแสดงความจงรักภักดีและสำนึกในพระมหากรุณาธิคุณ จึงได้แจ้งให้จังหวัดทุกจังหวัด จัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564 ให้เป็นไปด้วยความเรียบร้อยและสมพระเกียรติ ได้แก่ การจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะบริเวณอาคารสำนักงาน ประดับธงชาติคู่กับธงอักษรพระปรมาภิไธย ว.ป.ร. พร้อมประดับผ้าระบายสีเหลืองร่วมกับผ้าระบายสีขาว บริเวณรั้วอาคารสำนักงาน ระหว่างวันที่ 1-31 กรกฎาคม 2564 รวมทั้งประดับไฟบริเวณอาคารสำนักงานให้สวยงามในระยะเวลาตามความเหมาะสม โดยเป็นไปด้วยความเรียบง่าย และสมพระเกียรติ พร้อมแจ้งส่วนราชการ หน่วยงานรัฐวิสาหกิจ อำเภอ และองค์กรปกครองส่วนท้องถิ่นในจังหวัดดำเนินการ และเชิญชวนบริษัท ห้างร้าน ประชาชนในจังหวัด ร่วมดำเนินการดังกล่าว
นายฉัตรชัย พรหมเลิศ กล่าวเพิ่มเติมว่า นอกจากนี้ ได้แจ้งให้จังหวัดจัดทำคำถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2564 และสมุดลงนามถวายพระพรชัยมงคลอิเล็กทรอนิกส์บนหน้าหลักของเว็บไซต์จังหวัด รวมทั้งเชิญชวนผู้บริหาร บุคลากร และประชาชน ร่วมลงนามถวายพระพรชัยมงคล ผ่านระบบออนไลน์ที่เว็บไซต์จังหวัด ระหว่างวันที่ 15 – 31 กรกฎาคม 2564 หรือทางเว็บไซต์ http://forking.moi.go.th เพื่อร่วมแสดงความจงรักภักดีโดยพร้อมเพรียงกัน
วันเสาร์ที่ 24 กรกฎาคม 2564
กระทรวงยุติธรรม ประชุมเร่งรัดการเบิกจ่ายเงินช่วยเหลือเยียวยาผู้เสียหายและจำเลยในคดีอาญา ผ่านระบบการประชุมทางไกล (Video Conference)
กระทรวงยุติธรรม ประชุมเร่งรัดการเบิกจ่ายเงินช่วยเหลือเยียวยาผู้เสียหายและจำเลยในคดีอาญา ร่วมกับสำนักงานยุติธรรมจังหวัด ๗๖ จังหวัด
ในวันศุกร์ที่ ๒๓ กรกฎาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฎ์ วิศิษฏ์สรอรรถ ปลัดกระทรวงยุคิธรรม เป็นประธานการประชุมเร่งรัดการเบิกจ่ายเงินช่วยเหลือเยียวยาผู้เสียหายและจำเลยในคดีอาญา ร่วมกับสำนักงานยุติธรรมจังหวัด ๗๖ จังหวัด ผ่านระบบการประชุมทางไกล (Video Conference) โดยมีนายวัลลภ นาคบัว รองปลัดกระทรวงยุติธรรม นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา ผู้แทนจากสำนักงานยุติธรรมจังหวัด ๗๖ จังหวัด และเจ้าหน้าที่ที่เกี่ยวข้อง เข้าร่วมการประชุมฯ
โดยที่ประชุมได้รายงานผลการเบิกจ่ายเงินเยียวยาผู้เสียหายและจำเลยในคดีอาญา ปีงบประมาณ ๒๕๖๔ ซึ่งเบิกจ่ายไปแล้วกว่า ๕,๔๐๘ ราย คิดเป็น ๖๒.๐๒% คงเหลืออีก ๓,๔๖๒ ราย คิดเป็น ๓๗.๙๘% และได้ติดตามการช่วยเหลือเยียวยาจำเลยในคดีอาญาหรือ "แพะ" ย้อนหลัง ๑ ปี จำนวน ๔๑๑ ราย ซึ่งติดตามไปแล้วกว่า ๘๙ ราย ใน ๑๓ จังหวัด ได้แก่ กรุงเทพมหานคร ชัยนาท ชุมพร เชียงใหม่ ปราจีนบุรี พังงา พิษณุโลก ราชบุรี สมุทรสาคร สุรินทร์ ศรีสะเกษ ขอนแก่น เพชรบูรณ์ ขณะนี้อยู่ระหว่างการติดตามตัวอีก ๓๒๒ ราย นอกจากนี้ในส่วนของจำเลยที่ย้ายภูมิลำเนาไปอยู่ที่จังหวัดอื่นสามารถดำเนินการประสานเพื่อแจ้งสิทธิ์และสามารถยื่นผ่านที่สำนักงานยุติธรรมจังหวัดใกล้บ้านได้ ทั้งนี้ประธานได้เน้นย้ำให้ผู้ที่เกี่ยวข้องกำกับดูแลอย่างใกล้ชิด และรายงานข้อมูลความคืบหน้ามาที่กองประสานราชการยุติธรรมจังหวัด เพื่อให้การช่วยเหลือเยียวยาผู้เสียหายและจำเลยในคดีอาญา บรรลุเป้าหมายที่วางไว้อย่างมีประสิทธิภาพต่อไป
วันอังคารที่ 31 สิงหาคม 2564
วธ.รวมใจสู้ภัยโควิด-19  สวจ.ปทุมธานี-สวจ.ตราด คว้ารางวัลสื่อประชาสัมพันธ์สร้างการรับรู้ เฝ้าระวัง ป้องกันโควิด-19
วธ.รวมใจสู้ภัยโควิด-19  สวจ.ปทุมธานี-สวจ.ตราด คว้ารางวัลสื่อประชาสัมพันธ์สร้างการรับรู้ เฝ้าระวัง ป้องกันโควิด-19
วธ.รวมใจสู้ภัยโควิด-19 สวจ.ปทุมธานี-สวจ.ตราด คว้ารางวัลสื่อประชาสัมพันธ์สร้างการรับรู้ เฝ้าระวัง ป้องกันโควิด-19 พร้อมยกย่องเป็นตัวอย่างให้ทุกจังหวัดจัดทำสื่อประชาสัมพันธ์ฯ ไปยังเครือข่าย ประชาชนอย่างต่อเนื่อง พร้อมกำชับดำเนินโครงการ กิจกรรม เน้นสร้างรายได้แก่ประชาชนเป็นหลักตามนโยบาย รมว.วธ.
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากการที่สำนักงานปลัดกระทรวงวัฒนธรรม กระทรวงวัฒนธรรม (วธ.) ดำเนินโครงการสร้างการรับรู้ ความเข้าใจที่ถูกต้องเกี่ยวกับการเฝ้าระวัง ป้องกัน และควบคุมโรคติดเชื้อไวรัสโคโรนา 2019 (COVID-19) ด้วยหลัก 3 มิติ : ศาสนา เศรษฐกิจพอเพียง และวิถีวัฒนธรรม มาสร้างภูมิคุ้มกันในการดำเนินชีวิตท่ามกลางสถานการณ์การแพร่ระบาดของ โรคติดต่อ เพื่อเป็นการยกย่องและเชิดชูเกียรติแก่สำนักงานวัฒนธรรมจังหวัด (สวจ.) ทั่วประเทศที่ร่วมโครงการ ทาง สป.วธ. จึงขอประกาศผลการคัดเลือกสื่อประชาสัมพันธ์สร้างการรับรู้ ความเข้าใจที่ถูกต้องเกี่ยวกับการเฝ้าระวัง ป้องกัน และควบคุมโรคติดเชื้อไวรัส COVID-19 ดังนี้
1.ประเภทอินโฟกราฟิก รางวัลชนะเลิศ ได้แก่ สวจ.ปทุมธานี รางวัลรองชนะเลิศอันดับที่ 1 ได้แก่ สวจ.ขอนแก่น รางวัลรองชนะเลิศอันดับที่ 2 ได้แก่ สวจ.พังงา รางวัลชมเชย ได้แก่ สวจ.ฉะเชิงเทรา และสวจ.ระนอง 2.ประเภทคลิปวิดีโอ รางวัลชนะเลิศ ได้แก่ สวจ.ตราด ชื่อคลิป “คืนรอยยิ้มให้คนตราด” รางวัลรองชนะเลิศอันดับที่ 1 ได้แก่ สวจ.ยโสธร ชื่อคลิป “วิถีใหม่เมืองบั้งไฟไกลโควิด” และรางวัลรองชนะเลิศอันดับที่ 2 ได้แก่ สวจ.สุราษฎร์ธานี ชื่อคลิป “จุดเริ่มต้นของชัยชนะ COVID-19” และสวจ.ปทุมธานี ชื่อคลิป “ใจเย็นๆ โควิด” รางวัลดีเด่นด้านความคิดสร้างสรรค์ ได้แก่ สวจ.พังงา และสวจ.ลำปาง รางวัลดีเด่นด้านเนื้อหาในภาพรวม ได้แก่ สวจ.พิจิตร สวจ.ลำพูน และสวจ.สุรินทร์
รางวัลดีเด่นด้านเทคนิคการเล่าเรื่อง/ถ่ายทำ ได้แก่ สวจ.กาฬสินธุ์ สวจ.ตรัง สวจ.พระนครศรีอยุธยา สวจ.พิจิตร สวจ. สุราษฎร์ธานี สวจ.อุดรธานี สวจ.อุตรดิตถ์ รางวัลดีเด่นด้านการใช้ภาษาและดนตรีประกอบ ได้แก่ สวจ.จันทบุรี สวจ.ชลบุรี สวจ.ชัยภูมิ สวจ.เชียงใหม่ สวจ.ตรัง สวจ.นครราชสีมา สวจ.นครสวรรค์ สวจ.นราธิวาส สวจ.ปทุมธานี สวจ.พัทลุง สวจ.พิษณุโลก สวจ.ร้อยเอ็ด สวจ.สุราษฎร์ธานี สวจ.สุรินทร์ และสวจ.อุบลราชธานี และรางวัลดีเด่นด้านคุณภาพการผลิต ได้แก่ สวจ.ตรัง และสวจ.สุราษฎร์ธานี
“ขอขอบคุณ สวจ.และเครือข่ายศิลปินด้านวัฒนธรรมที่ร่วมกันผลิตสื่อดี ๆ สื่อสารด้วยภาษาท้องถิ่นที่งดงาม เข้าใจง่าย สร้างความเข้าใจแก่ประชาชนได้อย่างแท้จริง วธ. ถือว่า สวจ.ที่ได้รับการยกย่องเป็นตัวอย่างที่ดีในการร่วมกันประชาสัมพันธ์สร้างการรับรู้ ความเข้าใจที่ถูกต้องเกี่ยวกับการเฝ้าระวัง ป้องกัน และควบคุมโรคติดเชื้อไวรัส COVID-19 ทุกช่องทางไปยังประชาชนต่อไป ขอให้สวจ.ทุกจังหวัดดำเนินการผลิตสื่อประชาสัมพันธ์เช่นนี้ไปยังเครือข่าย วัฒนธรรมและประชาชนในพื้นที่อย่างต่อเนื่อง นอกจากนี้ขอให้เร่งเชิญชวนและประชาสัมพันธ์ให้ศิลปินพื้นบ้านและผู้ประกอบอาชีพอิสระที่เกี่ยวข้องกับงานด้านวัฒนธรรม รับทราบข้อมูลและสมัครใจลงทะเบียนเป็นผู้ประกันตนมาตรา 40 เพื่อรับเงินเยียวยาตามวันและเวลาที่กำหนด ที่สำคัญขอให้ดำเนินโครงการ กิจกรรม มุ่งเน้นให้เกิดรายได้ของประชาชนเป็นหลักเพื่อช่วยเหลือเยียวยาประชาชน ที่ได้รับผลกระทบจากโควิด -19 ให้ได้มากที่สุดตามนโยบายของนายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ด้วย” ปลัด วธ. กล่าว
วันพุธที่ 10 พฤศจิกายน 2564
กระทรวงมหาดไทยร่วมต้อนรับและหารือร่วมกับผู้บริหารสมาคมโรงแรมไทยในด้านการประกอบธุรกิจโรงแรมตามกฎหมาย
กระทรวงมหาดไทยร่วมต้อนรับและหารือร่วมกับผู้บริหารสมาคมโรงแรมไทยในด้านการประกอบธุรกิจโรงแรมตามกฎหมาย
เมื่อวันที่ 9 พ.ย. 64 เวลา 13:30 น. ที่ห้องประชุมดำรงธรรม อาคารศาลาว่าการกระทรวงมหาดไทย นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน พร้อมด้วย นายณัชวันก์ อัลภาชย์ เตชะเสน ผู้อำนวยการสำนักการสอบสวนและนิติการ กรมการปกครอง ร้อยตำรวจตรี สิงห์คำ คำยอด ผู้อำนวยการส่วนการรักษาความสงบเรียบร้อย 3 สํานักการสอบสวนและนิติการ กรมการปกครอง ร่วมหารือกับ นางมาริสา สุโกศล หนุนภักดี นายกสมาคมโรงแรมไทย นายเทียนประสิทธิ์ ไชยภัทรานันท์ อุปนายกสมาคมโรงแรมไทย นายสุระพงษ์ เตชะหรูวิจิตร ที่ปรึกษากิตติมศักดิ์สมาคมโรงแรมไทย
โดยภายหลังจากการหารือในครั้งนี้ นางมาริสา สุโกศล หนุนภักดี นายกสมาคมโรงแรมไทย และคณะ ได้ยื่นหนังสือต่อปลัดกระทรวงมหาดไทย ผ่านนายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน เพื่อแสดงความเห็นในเรื่องการกำหนดหลักเกณฑ์จำนวนห้องพักและผู้เข้าพักในสถานที่พักที่ไม่เป็นโรงแรมตามกฎกระทรวง กำหนดประเภทและหลักเกณฑ์การประกอบธุรกิจโรงแรม พ.ศ. 2551 ตามที่กรมการปกครองอยู่ระหว่างการพิจารณาแก้ไขเพิ่มเติมกฎกระทรวงดังกล่าว และได้เสนอความเห็นในการกำหนดให้ผู้ประกอบธุรกิจโรงแรมจะต้องแสดงเลขที่ใบอนุญาตประกอบธุรกิจโรงแรมในการโฆษณาประชาสัมพันธ์โรงแรม เพื่อควบคุม ตรวจสอบในการประกอบธุรกิจโรงแรมให้เป็นไปตามกฎหมาย
นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน กล่าวว่า กระทรวงมหาดไทยจะรับข้อเสนอดังกล่าวในเบื้องต้น และมอบหมายให้ กรมการปกครอง หารือประเด็นตามข้อเสนอดังกล่าวร่วมกับหน่วยงานภาครัฐและภาคเอกชนที่เกี่ยวข้อง ในการประชุมคณะอนุกรรมการส่งเสริมและกำกับธุรกิจโรงแรมต่อไป
วันจันทร์ที่ 7 กุมภาพันธ์ 2565
นายกฯ สั่งการ ต้อนรับ นทท. ต่างชาติ ที่ลงทะเบียน Thailand Pass ต้องไม่ประมาท พร้อมวางแผน Travel Bubble เพิ่มเติม
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่านายกรัฐมนตรีได้ติดตามความคืบหน้า นโยบายเปิดรับนักท่องเที่ยวระบบ Test & Go ที่ได้กลับมาเปิดอีกครั้งเมื่อ 1 ก.พ. ที่ผ่านมา ซึ่งส่งผลให้ยอดลงทะเบียนผ่านระบบ Thailand Pass เพิ่มขึ้นแล้ว 35,046 ราย
.
กระทรวงการท่องเที่ยวและกีฬา ได้คาดการณ์ว่ายอดรวมการลงทะเบียนจะเพิ่มขึ้นต่อเนื่องกว่า 6 หมื่นราย ในช่วง ก.พ. - มี.ค. ซึ่งเป็นฤดูกาลท่องเที่ยวของไทย
.
นายกฯ จึงได้สั่งการไปยังหน่วยงานที่เกี่ยวข้อง ขอให้เข้มงวด เคร่งครัด ไม่ประมาทจนอาจส่งผลถึงมาตรการควบคุมทางสาธารณสุข และให้ปฏิบัติตามมาตรการสาธารณสุขโดยพร้อมเพรียง
.
ที่ผ่านมา ประเทศไทยได้เตรียมความพร้อมต้อนรับนักท่องเที่ยวต่างชาติมาอย่างต่อเนื่อง ระยะต่อไปจะเตรียมการหารือเพื่อจัด Travel Bubble กับประเทศที่มีศักยภาพ ขณะนี้อยู่ระหว่างการประสานงานและหารือร่วมกับประเทศต่าง ๆ
.
อ่านเพิ่มเติม คลิก https://www.thaigov.go.th/news/contents/details/51289
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพฤหัสบดีที่ 21 เมษายน 2565
“บิ๊กโจ๊ก” เร่งหารือ อธิบดีกรมการจัดหางาน แก้ปัญหานายหน้าเถื่อนระบาดหลอกคนหางานต่างประเทศผ่านสื่อโซเชียล
วันที่ 21 เมษายน 2565 พลตำรวจโท สุรเชษฐ์ หักพาล ผู้ช่วยผู้บัญชาการตำรวจแห่งชาติและคณะ เดินทางเข้าพบเพื่อหารือร่วมกับนายไพโรจน์ โชติกเสถียร อธิบดีกรมการจัดหางาน อย่างเร่งด่วนถึงแนวทางการตรวจสอบและดำเนินคดีผ่านทางระบบอินเตอร์เน็ตและเครือข่ายสังคมออนไลน
นายไพโรจน์ เปิดเผยว่า จากกรณีพบสาย – นายหน้าเถื่อนระบาดหลอกลวงคนไทยที่ต้องการหางานในต่างประเทศผ่านระบบอินเตอร์เน็ตโดยใช้แพลตฟอร์ม Facebook TikTok Twitter และแอปพลิเคชัน Line โดยโพสต์โฆษณาชักชวนและรับสมัครคนหางานไปทำงานต่างประเทศจำนวนมาก อาทิ การเดินทางไปทำงานเกษตรในเครือรัฐออสเตรเลีย งานนวดสปาในสหรัฐอาหรับเอมิเรตส์ และการหลอกลวงไปทำงานชาอุดีอาระเบียด้วยวิธีผิดกฎหมาย ซึ่งมีคนหางานหลงเชื่อทำให้สูญเงินจำนวนมาก
โดยหลังการหารือได้ข้อสรุปว่า กระทรวงแรงงาน และหน่วยงานที่เกี่ยวข้อง จะเร่งดำเนินการใน 3 มาตรการเร่งด่วน ประกอบด้วย 1. ด้านการป้องกัน โดยมีการจัดอบรม/ให้ความรู้ความเข้าใจกับคนหางานผู้ถูกระงับการเดินทาง ผู้นำชุมชน บุคคล/นิติบุคคล ที่เกี่ยวข้องกับการไปทำงานต่างประเทศ และตรวจสอบการดำเนินการของบริษัทจัดหางานทั่วประเทศ เพื่อป้องกันมิให้ฝ่าฝืนกฎหมาย รวมทั้งเพิ่มความเข้มงวดในการตรวจสอบการเดินทางไปทำงานต่างประเทศของคนหางาน ณ ด่านตรวจคนหางาน 2.ด้านการปราบปราม ตรวจสอบ ติดตามผู้มีพฤติการณ์หลอกลวงคนหางาน และดำเนินคดีผู้ฝ่าฝืนพ.ร.บ.จัดหางานและคุ้มครองคนหางาน พ.ศ. 2528 และที่แก้ไขเพิ่มเติม 3. ด้านการรณรงค์ประชาสัมพันธ์ โดยรณรงค์และประชาสัมพันธ์อย่างเข้มข้น ต่อเนื่องและทั่วถึง เพื่อให้คนหางานและผู้ที่สนใจจะไปทำงานในต่างประเทศมีความรู้ความเข้าใจถึงขั้นตอนการไปทำงานต่างประเทศอย่างถูกต้องตามกฎหมายและข้อควรระวังก่อนเดินทางไปทำงานต่างประเทศ โดยนอกจากการใช้สื่อวิทยุ โทรทัศน์ หนังสือพิมพ์ ซึ่งเป็นสื่อหลัก สื่อออนไลน์ เช่น Facebook TikTok Twitter ที่คนหางานส่วนใหญ่เข้าถึงแล้ว ยังมอบหมายให้สำนักงานจัดหางานกรุงเทพมหานคร พื้นที่ 1 – 10 สำนักงานจัดหางานจังหวัดทั่วประเทศ ประสานผู้นำท้องถิ่น ผู้นำชุมชน ประชาสัมพันธ์ผ่านสื่อท้องถิ่น หอกระจายข่าวประจำหมู่บ้าน เอกสารแผ่นพับ เพื่อให้ประชาชนในพื้นที่ห่างไกล มีความรู้เท่าทันกลุ่มมิจฉาชีพ
“ท่านรัฐมนตรีว่าการกระทรวงแรงงาน ห่วงใยคนหางานที่ถูกหลอกลวง โดยมีข้อสั่งการให้กรมการจัดหางานเร่งตรวจสอบผู้มีพฤติกรรมกระทำการโฆษณาจัดหางาน และชักชวนคนไทยให้เดินทางไปทำงานต่างประเทศผ่านทางระบบอินเตอร์เน็ตและเครือข่ายสังคมออนไลน์ หากสืบสวนพบการกระทำความผิดให้เจ้าหน้าที่รวบรวมพยานหลักฐานดำเนินการร้องทุกข์กล่าวโทษต่อพนักงานสอบสวนท้องที่เพื่อดำเนินคดีต่อไป ทั้งนี้ขอย้ำว่า การโฆษณาจัดหางานโดยไม่ได้รับอนุญาตจากกรมการจัดหางาน มีความผิดตามระเบียบกระทรวงแรงงาน ว่าด้วยการโฆษณาการจัดหางานต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงนั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจำคุก 3-10 ปี หรือปรับตั้งแต่ 60,000 – 200,000 บาท หรือทั้งจำทั้งปรับ” อธิบดีกรมการจัดหางาน กล่าว
วันเสาร์ที่ 9 ตุลาคม 2564
โฆษกดีอีเอสเตือนอย่าหลงเชื่อแผ่นแปะสติ๊กเกอร์หัวหอมแฮปปี้โนส ฆ่าเชื้อไวรัสได้ภายใน 60 วินาที
โฆษกดีอีเอสเตือนอย่าหลงเชื่อแผ่นแปะสติ๊กเกอร์หัวหอมแฮปปี้โนส ฆ่าเชื้อไวรัสได้ภายใน 60 วินาที
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลผ่านสื่อโซเชียลมีเดียเรื่องสติ๊กเกอร์หัวหอมแฮปปี้โนสฆ่าเชื้อไวรัสได้ภายใน60วินาทีทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานคณะกรรมการอาหารและยากระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีผลิตภัณฑ์สติ๊กเกอร์หัวหอมตราแฮปปี้โนสสูตรVirus Protectionที่ใช้ข้อความแสดงสรรพคุณว่าสามารถฆ่าเชื้อไวรัสได้ภายใน60วินาทีนั้นทางสำนักงานคณะกรรมการอาหารและยา(อย.)ได้ตรวจสอบข้อมูลและเนื้อหาการโฆษณาดังกล่าวพบว่าเป็นผลิตภัณฑ์สมุนไพรที่อยู่ในรูปแบบแผ่นแปะมีสูตรส่วนประกอบหลักจากหัวหอมกล่าวอ้างสรรพคุณและวิธีการใช้คือใช้แปะเพื่อฆ่าเชื้อไวรัสและแบคทีเรียซึ่งเมื่อพิจารณาจากสูตรตำรับแล้วเห็นว่ามิได้มีสรรพคุณหรือมีฤทธิ์ในการฆ่าเชื้อไวรัสและแบคทีเรียตามที่กล่าวอ้างอีกทั้งเมื่อสืบค้นในระบบฐานข้อมูลการอนุญาตผลิตภัณฑ์สุขภาพของสำนักงานคณะกรรมการอาหารและยาแล้วไม่พบว่าผลิตภัณฑ์สมุนไพรดังกล่าวได้รับการขึ้นทะเบียนไว้แต่อย่างใดจึงไม่แนะนำให้ใช้ผลิตภัณฑ์สมุนไพรนี้เพื่อหวังผลในการฆ่าเชื้อไวรัสและแบคทีเรีย
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับผลิตภัณฑ์ทางด้านสุขภาพหรือหากพบผลิตภัณฑ์ที่ต้องสงสัยสามารถแจ้งได้ที่www.fda.moph.go.thหรือโทรสายด่วนอย. 1556 นอกจากนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ตลอดจนแจ้งเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
**********
วันจันทร์ที่ 21 กุมภาพันธ์ 2565
รองปลัดฯ วรวรรณ เป็นประธานการประชุมขับเคลื่อนการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) สปอ.
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) สปอ. ประจำปีงบประมาณ พ.ศ. 2565
รองปลัดฯ วรวรรณ เป็นประธานการประชุมขับเคลื่อนการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) สปอ. ประจำปีงบประมาณ พ.ศ. 2565
วันนี้ (21 กุมภาพันธ์ 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) สปอ. ประจำปีงบประมาณ พ.ศ. 2565 โดยมี นางรวีวรรณ อุตรนคร ผู้อำนวยการกองกลาง นางสาวสุนีย์ โสภณ ผู้อำนวยการกองบริหารทรัพยากรบุคคล นายสมชัย เอมบำรุง ผู้อำนวยการกองกฎหมาย นายนฤบดินทร์ วุฒิวรรณ ผู้อำนวยการกองยุทธศาสตร์และแผนงาน นางลมัย ทองเรือง ผู้อำนวยการศูนย์ปฏิบัติการต่อต้านการทุจริต ข้าราชการ และเจ้าหน้าที่ สำนักงานปลัดกระทรวงอุตสาหกรรม เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
โดยการประชุม ดังกล่าวฯ เป็นการรายงานผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) และมาตรการขับเคลื่อนการส่งเสริมคุณธรรมและความโปร่งใส สำนักงานปลัดกระทรวงอุตสาหกรรม ประจำปีงบประมาณ พ.ศ. 2565 พร้อมทั้งการพิจารณาแนวทาง การขับเคลื่อนการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) สำนักงานปลัดกระทรวงอุตสาหกรรม ประจำปีงบประมาณ พ.ศ. 2565
วันอังคารที่ 1 กุมภาพันธ์ 2565
นายกรัฐมนตรีและ ครม. พร้อมชี้แจงญัตติเปิดอภิปรายทั่วไป ตั้งแต่วันที่ 17 ก.พ. เป็นต้นไป แจ้งสำนักงานเลขาธิการสภาผู้แทนราษฎรทราบ เพื่อวิป สองฝ่ายจะร่วมกำหนดวัน
นายกรัฐมนตรีและ ครม. พร้อมชี้แจงญัตติเปิดอภิปรายทั่วไป ตั้งแต่วันที่ 17 ก.พ. เป็นต้นไป แจ้งสำนักงานเลขาธิการสภาผู้แทนราษฎรทราบ เพื่อวิป สองฝ่ายจะร่วมกำหนดวัน
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) มีความพร้อมในวันที่ 17-18 กุมภาพันธ์ 2565 เป็นวันแถลงหรือชี้แจงญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ตามที่นายชลน่าน ศรีแก้ว สมาชิกสภาผู้แทนราษฎร พรรคเพื่อไทยกับคณะรวม 173 คน ซึ่งเป็นจำนวนไม่น้อยกว่า 1 ใน 10 ของจำนวนสมาชิกทั้งหมดที่มีอยู่ของสภาผู้แทนราษฎร ได้เข้าชื่อกัน เพื่อเสนอญัตติขอเปิดอภิปรายทั่วไป ต่อประธานสภาผู้แทนราษฎร เพื่อซักถามข้อเท็จจริง หรือเสนอแนะปัญหาต่อคณะรัฐมนตรี ตามรัฐธรรมนูญแห่งราชอาณาจักรไทย มาตรา 152 โดยจะแจ้งให้สำนักงานเลขาธิการสภาผู้แทนราษฎรทราบต่อไป
นายกรัฐมนตรี มั่นใจคณะรัฐมนตรีมีความพร้อมที่จะชี้แจงในประเด็นต่าง ๆ ตามที่นายชลน่านระบุในหนังสือขอเสนอญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี เช่น ประเด็นด้านเศรษฐกิจตกต่ำ ประเด็นเรื่องของแพง ประเด็นการก่อหนี้สาธารณะ ประเด็นเรื่องการแก้ไขปัญหาโควิด - 19 ประเด็นเรื่องโรคระบาดสัตว์ การแก้ปัญหาทุจริต ปัญหาสิ่งแวดล้อม และปัญหายาเสพติด เป็นต้น
.........................
วันจันทร์ที่ 5 กรกฎาคม 2564
หญิงตั้งครรภ์หลัง 12 สัปดาห์ ควรฉีดวัคซีนโควิด-19
....
สถานการณ์โรคโควิด-19 ในพื้นที่ กทม. พบการติดเชื้อจำนวนมาก โดยเฉพาะในกลุ่มแรงงาน ชุมชน และครอบครัว ซึ่งข้อมูลจากทั่วโลกพบว่าหญิงตั้งครรภ์ที่ติดโรคโควิด-19 มีความเสี่ยงที่จะอาการรุนแรงกว่าคนทั่วไป
.
กรมอนามัย จึงแนะนำให้หญิงตั้งครรภ์ทุกราย รับวัคซีนป้องกันโรคโควิด-19 โดยให้รับช่วงหลังอายุครรภ์ 12 สัปดาห์เป็นต้นไป
.
วัคซีนจะช่วยลดการเจ็บป่วย และลดโอกาสคลอดก่อนกำหนดซึ่งจะเกิดผลแทรกซ้อนระยะยาวต่อเด็ก
.
ทั้งนี้ แม้ว่าหญิงตั้งครรภ์จะได้รับวัคซีนเพื่อสร้างภูมิคุ้มกันแล้ว ก็ยังคงต้องไปตรวจครรภ์ตามนัดหมายทุกครั้ง สวมหน้ากากอนามัย เว้นระยะห่าง ล้างมือบ่อยๆ ดูแลตนเองอย่างเคร่งครัด หมั่นสังเกตอาการผิดปกติของการตั้งครรภ์ และหากสงสัยว่าตนเองเป็นกลุ่มเสี่ยง หรือไปในพื้นที่เสี่ยง ต้องแจ้งเจ้าหน้าที่ทราบทุกครั้งเมื่อไปตรวจครรภ์
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 20 เมษายน 2565
กรมทางหลวงชนบท รองรับการเติบโตของเมือง เพิ่มประสิทธิภาพการคมนาคมขนส่ง แบ่งเบาการจราจรบนถนนสายหลัก
ตามนโยบายของรัฐมนตรีว่าการกระทรวงคมนาคม สร้างถนนผังเมืองรวมเมืองอุตรดิตถ์ คืบหน้ากว่า 39% คาดแล้วเสร็จปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนน สาย ง1 ผังเมืองรวมเมืองอุตรดิตถ์ จังหวัดอุตรดิตถ์ โดยปัจจุบันผลงานการก่อสร้างมีความคืบหน้าไปแล้วกว่าร้อยละ 39 ขณะนี้บางช่วงอยู่ระหว่างการปูผิวจราจร ซึ่งคาดว่าจะดำเนินการก่อสร้างแล้วเสร็จสมบูรณ์ประมาณเดือนมีนาคม 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องของการแก้ไขปัญหาการจราจรติดขัดในเขตชุมชนเมืองอุตรดิตถ์แบ่งเบาการจราจรบนถนนสายหลัก เชื่อมโยงโครงข่ายการคมนาคมอย่างต่อเนื่องและมีประสิทธิภาพมากยิ่งขึ้น เป็นการรองรับการพัฒนาเมืองและการเจริญเติบโตของเมืองในอนาคต ทช. จึงได้ดำเนินโครงการก่อสร้างถนน สาย ง1 ผังเมืองรวมเมืองอุตรดิตถ์ จังหวัดอุตรดิตถ์ โดยใช้งบประมาณในการก่อสร้างรวม 336 ล้านบาท ซึ่งลักษณะการก่อสร้างเป็นถนนแอสฟัลท์ติกคอนกรีตขนาด 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร แต่สำหรับช่วงบริเวณทางแยกจะก่อสร้างเป็นผิวจราจรเป็นแบบคอนกรีตเสริมเหล็ก เขตทางทั่วไป 30 - 50 เมตร มีระบบระบายน้ำ ไฟฟ้าแสงสว่าง สัญญาณไฟจราจรและสิ่งอำนวยความปลอดภัยบนสายทาง
สำหรับโครงการดังกล่าวมีจุดเริ่มต้นจากถนนทางหลวงแผ่นดินหมายเลข 1045 บริเวณทางแยกม่อนดินแดงไปบรรจบกับถนนทางหลวงแผ่นดินหมายเลข 1041 จุดสิ้นสุดโครงการเชื่อมกับถนนทางหลวงแผ่นดินหมายเลข 102 และ 117 บริเวณห้างเทสโก้โลตัส (สาขาอุตรดิตถ์) มีความยาวพื้นที่ก่อสร้างรวมทั้งสิ้น 7.425 กิโลเมตร
วันอังคารที่ 29 มีนาคม 2565
ผู้แทนฯ สมาชิกรัฐสภาสหราชอาณาจักร – ไทย เยี่ยมชมการปฏิบัติงานของศูนย์ AFNC
ผู้แทนฯ สมาชิกรัฐสภาสหราชอาณาจักร – ไทย เยี่ยมชมการปฏิบัติงานของศูนย์ AFNC
นายสันติภาพ เพิ่มมงคลทรัพย์ รองผู้อำนวยการศูนย์ต่อต้านข่าวปลอมประเทศไทย (Anti-Fake News Center: AFNC) ได้ให้การต้อน Sir Graham Brady สมาชิกสภาผู้แทนราษฎรสหราชอาณาจักร ประธานกลุ่มมิตรภาพสมาชิกรัฐสภาสหราชอาณาจักร – ไทย และคณะ ระหว่างการพบหารือและเยี่ยมชมศูนย์ต่อต้านข่าวปลอม ซึ่งเป็นหนึ่งในกิจกรรมภายใต้โครงการส่งเสริมกระบวนการประชาธิปไตยในประเทศไทยผ่าน ความร่วมมือระหว่างสมาชิกรัฐสภาของสหราชอาณาจักรที่จัดขึ้นโดยสถานเอกอัครราชทูตสหราชอาณาจักรประจำประเทศไทย เมื่อวันที่ ๒๙ มีนาคม ๒๕๖๕ เวลา ๐๙.๓๐ – ๑๐.๑๕ น. ณ ห้องประชุมใหญ่ ศูนย์ประสานงานและแก้ไขปัญหาข่าวปลอม อาคาร ๒๐ ชั้น ๔ บริษัท โทรคมนาคมแห่งชาติ จำกัด (มหาชน) ระหว่างการพบหารือ ผู้แทนศูนย์ AFNC ได้นำเสนอความเป็นมา วัตถุประสงค์ และข้อมูลการดำเนินงานของศูนย์ฯ ให้ผู้แทนฝ่ายสหราชอาณาจักรทราบ ก่อนทั้งสองฝ่ายจะหารือและตอบประเด็นข้อซักถามเกี่ยวกับการดำเนินงาน และเยี่ยมชมการปฏิบัติงานของศูนย์ AFNC
*****************************
วันอาทิตย์ที่ 14 พฤศจิกายน 2564
โฆษกรัฐบาลเผย “นายกฯ” พอใจการฉีดวัคซีนนักเรียนครอบคลุมเกือบ 90% แล้ว รัฐบาลโดย สปสช. มอบ ATK  ให้โรงเรียน เตรียมรับการเปิดโรงเรียนเพิ่มเติม 15 พ.ย. นี้
โฆษกรัฐบาลเผย “นายกฯ” พอใจการฉีดวัคซีนนักเรียนครอบคลุมเกือบ 90% แล้ว รัฐบาลโดย สปสช. มอบ ATK  ให้โรงเรียน เตรียมรับการเปิดโรงเรียนเพิ่มเติม 15 พ.ย. นี้
วันที่ 14 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี เผย ความคืบหน้าของเด็กนักเรียนที่ฉีดวัคซีนในประเทศในขณะนี้ พบว่า มีนักเรียนที่ประสงค์ฉีดวัคซีน จำนวน 3,917,736 คน ฉีดวัคซีนเข็มที่ 1 แล้ว 3,423,581 คน คิดเป็น 87.39% และฉีดวัคซีนเข็มที่ 2 แล้ว 640,731 คน คิดเป็นร้อยละ 16.35% โดยจำนวนนักเรียนที่ฉีดวัคซีนครบ 2 เข็มแล้ว จำแนกตามรายภาค ได้แก่ ภาคอีสานฉีดได้ 242,920 คน ภาคกลาง 161,657 คน ภาคใต้ 99,424 คน ภาคตะวันออก 50,094 คน ภาคเหนือ 49,280 คน และภาคตะวันตก 37,338 คน สำหรับความคืบหน้าการฉีดวัคซีนให้ครูและบุคลากรทางการศึกษา ฉีดวัคซีนเข็มที่ 1 แล้ว 837,392 ราย ฉีดเข็มที่ 2 แล้ว 594,893 ราย และยังไม่ได้ฉีด 56,995 ราย
นายธนกร ยังชี้แจงว่า ยอดเปอร์เซ็นต์การฉีดวัคซีนของนักเรียนที่ทยอยปรับตัวสูงขึ้นทั้งที่มีการดำเนินการฉีดวัคซีนอย่างต่อเนื่อง เนื่องจากมีจำนวนนักเรียนแจ้งความประสงค์ที่จะฉีดวัคซีนเพิ่มทุกวันในช่วงท้ายนี้ เพิ่มมากขึ้น ราว 50,000 คน หากดำเนินการฉีดวัคซีนได้ด้วยความเร็วเช่นนี้ต่อไป มั่นใจว่า ภายในวันที่ 15 พฤศจิกายนนี้ ตัวเลขนักเรียนที่ฉีดวัคซีนแล้ว น่าจะแตะเกือบ 90%
นายธนกร กล่าวต่อว่า ปัจจัยสำคัญที่ทำให้เปิดการเรียนการสอนได้ คือ 1. การฉีดวัคซีน ซึ่งเปรียบเสมือนเป็นการเสริมเกราะป้องกันตัว และ 2. การตรวจด้วย Antigen Test Kit (ATK) ที่ทำให้ลดการแพร่เชื้อสู่ผู้อื่นได้ด้วยการตรวจหาเชื้อที่รวดเร็ว ล่าสุด รัฐบาลโดยสำนักงานหลักประกันสุขภาพแห่งชาติ (สปสช.) มอบชุดตรวจ ATK สำหรับตรวจคัดกรองโควิด-19 จำนวนกว่า 46,000 ชุดแล้ว แก่โรงเรียนสังกัด กทม. จำนวน 437 แห่ง ที่มีความพร้อมในการเปิดการเรียนการสอนแบบ On-Site ในวันที่ 15 พ.ย. นี้ ยืนยัน หากคัดกรองแล้วพบผลเป็นบวก ระบบสาธารณสุขของเรามีความพร้อมในการรักษาให้หายได้อย่างแน่นอน
“รัฐบาลได้ดำเนินการเป็นอย่างดีในการเพิ่มความพร้อม ความมั่นใจให้กับนักเรียน ผู้ปกครอง และบุคลากรทางการศึกษาในการเปิดการเรียนการสอนที่จะถึงนี้ เพื่อให้สอดคล้องนโยบายของรัฐบาลที่กำลังเดินหน้าไปด้วยดี ทั้งการเปิดประเทศ ผ่อนคลายให้ธุรกิจ กิจการ กลับมาเปิดเพิ่มขึ้น อย่างไรก็ตาม ท่านนายกรัฐมนตรียังย้ำให้สถานประกอบการ ผู้ประกอบการ และประชาชน ยังต้อง ‘ตั้งการ์ดสูง’ เข้มงวดมาตรการป้องกันโรค สวมหน้ากาก เว้นระยะห่าง เข้ารับการฉีดวัคซีนด้วยความสมัครใจ ก็ยังคงเป็นหัวใจสำคัญที่สุด ซึ่งจะช่วยลดการติดเชื้อและแพร่เชื้อได้” นายธนกร กล่าว
วันอังคารที่ 28 ธันวาคม 2564
กรมทางหลวง ดำเนินการปรับเปลี่ยนรูปแบบการเดินรถ บริเวณด่านเก็บเงินค่าธรรมเนียมผ่านทาง  ทับช้าง 2
เพื่ออำนวยความสะดวกให้ประชาชนผู้ใช้ทางสามารถเดินทางกลับบ้านได้อย่างสะดวกในช่วงเทศกาลปีใหม่นี้
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.)ได้ดำเนินการปรับเปลี่ยนรูปแบบการเดินรถบริเวณด่านเก็บเงินค่าธรรมเนียมผ่านทางทับช้าง 2 มุ่งหน้าบางปะอิน บนทางหลวงพิเศษระหว่างเมืองหมายเลข 9 สายถนนวงแหวนรอบนอก (ถนนกาญจนาภิเษก) ช่วงบางปะอิน - บางพลี เพื่ออำนวยความสะดวกให้ผู้ใช้ทางที่ต้องการเดินทางมุ่งหน้าบางปะอิน รถยนต์ทุกประเภทที่ได้รับอนุญาตให้สัญจรบนมอเตอร์เวย์สามารถวิ่งตรงอย่างต่อเนื่องโดยไม่ต้องเบี่ยงออกช่องทางคู่ขนานด้านนอก โดยมีการปรับเปลี่ยนการเดินรถดังกล่าวตั้งแต่วันที่ 12 ธันวาคม 2564 ที่ผ่านมา ประกอบกับในช่วงวันหยุดเทศกาลปีใหม่ที่มีประชาชนเริ่มทยอยเดินทางกลับภูมิลำเนา ส่งผลให้ปริมาณจราจรหน้าด่านทับช้าง 2 หนาแน่นอย่างมาก จึงได้สั่งการเร่งแก้ไขปัญหาโดยเร่งด่วนเพื่ออำนวยความสะดวกให้ประชาชนผู้ใช้ทางสามารถเดินทางกลับบ้านได้อย่างสะดวกในช่วงเทศกาลปีใหม่นี้
นายธนศักดิ์ วงศ์ธนากิจเจริญ ผู้อำนวยการกองทางหลวงพิเศษระหว่างเมือง ทล. เปิดเผยว่า ที่ผ่านมามีการปรับเปลี่ยนรูปแบบการเดินรถ สำหรับผู้ใช้ทางที่ต้องการออกจากมอเตอร์เวย์มุ่งหน้ารามคำแหง และเสรีไทย จะต้องใช้ด่านเก็บเงินแถวที่ 1 (Stag 1) โดยรับชำระเงินสดในตู้ที่ 1, 2 และ 3 ส่วนระบบบัตรอัตโนมัติ M-Pass หรือ Easy Pass ให้บริการในตู้ที่ 4 และสำหรับผู้ใช้ทางที่ต้องการเดินทางต่อไปบนมอเตอร์เวย์มุ่งหน้าเสรีไทยและบางปะอิน สามารถวิ่งตรงผ่านช่องทางพิเศษตู้ที่ 5 และ 6 ไปยังแถวที่ 2 (Stag 2) เพื่อไปชำระเงินสด ในตู้ที่ 8, 9 และ 10 รวมถึงระบบบัตรอัตโนมัติ M-Pass หรือ Easy Pass ให้บริการในตู้ที่ 11 รวมถึงตู้ที่ 12 ถึง 15 ยังให้บริการตามปกติ แต่เนื่องจากปริมาณจราจรที่หนาแน่นมากขึ้นอย่างต่อเนื่องในช่วงที่ประชาชนเริ่มทยอยเดินทางกลับภูมิลำเนาในช่วงเทศกาลปีใหม่มุ่งหน้าภาคเหนือและภาคอีสาน ส่งผลให้การปรับเปลี่ยนรูปแบบการเดินรถดังกล่าวเกิดปัญหาจราจรติดขัดบริเวณหน้าด่านทับช้าง 2 โดยเฉพาะเวลาเร่งด่วนช่วงเย็น จึงเร่งบรรเทาปัญหาดังกล่าว โดยการยกเลิกช่องพิเศษตู้ที่ 5 และ 6 เป็นการชั่วคราวและจัดให้มีตู้เก็บเงินฯ เพิ่มเติมใน 2 ช่องทางดังกล่าวเพื่อเร่งระบายรถหน้าด่านเก็บเงินโดยเร่งด่วน
ทั้งนี้ ทล. ได้จัดเตรียมเจ้าหน้าที่อำนวยการจราจรหน้าด่าน เจ้าหน้าที่ตำรวจทางหลวง การเพิ่มเจ้าหน้าที่จัดเก็บค่าธรรมเนียมผ่านทางประจำตู้เก็บเงิน การประชาสัมพันธ์เสียงตามสายและเพิ่มป้ายแนะนำช่องทางหน้าด่านเก็บเงินโดยเฉพาะในช่วงเวลาเร่งด่วน เพื่ออำนวยความสะดวกให้ผู้ใช้ทางสามารถผ่านด่านทับช้าง 2 ได้ด้วยความสะดวกและรวดเร็วมากยิ่งขึ้น
สอบถามข้อมูลเพิ่มเติมได้ที่ ทล. Call Center 1586 กด 7 หรือ M-Traffic Mobile Application รวมถึงสมัครใช้บริการระบบ M-Flow หรือ ระบบจัดเก็บค่าธรรมเนียมผ่านทางแบบไม่มีไม้กั้นซึ่งจะเปิดให้บริการเต็มรูปแบบในช่วงต้นปี 2565 ได้ที่เว็บไซต์ www.mflowthai.com / M-Flow Applicationและจุดบริการที่ ทล. กำหนด
วันพุธที่ 8 ธันวาคม 2564
The cabinet met on November 30, 2021.
The cabinet met on November 30, 2021.
The cabinet met on November 30, 2021. Some of the resolutions are as follows:
Title: Royal Decree issued under the Revenue Code Regarding Exemption from Revenue Taxes (No. …) B.E. … (Tax measure to support public healthcare donation)
The cabinet approved in principle the Royal Decree issued under the Revenue Code Regarding Exemption from Revenue Taxes (No. …) B.E. … (Tax measure to support public healthcare donation), as proposed by Ministry of Finance.
Gist
In a bid to continue with the measure to promote public donation to Siriraj Foundation, and Chulabhorn Foundation, and reduce the Government’s budget spent on public healthcare, Ministry of Finance proposed the Royal Decree issued under the Revenue Code Regarding Exemption from Revenue Taxes (No. …) B.E. … (Tax measure to support public healthcare donation). Under the Royal Decree, donation money to the two Foundations will be calculated by double deduction of actual donated amount but not exceeding 10% of income after standard deductions and allowances. This applies for both individuals, corporates, and juristic partnerships.
Title: Report on the Industrial Economics Status for September 2021
The cabinet acknowledged Industrial Economic Report for September 2021 as proposed by Ministry of Industry.
Gist
Based on the report, manufacturing production index (MPI) contracted by 1.3% YOY due to the latest phase of the COVID-19 pandemic and continual decrease of vehicle manufacturing as a result of parts shortage.
Key industries that contributed to the contraction were Hard Disk Drive manufacturing (-18.9%), refined petroleum production (-5.56%), and automotive and parts (-5.43%).
Key industries that have expanded well in September 2021 yoy were electronics parts (+13.12%), and iron and steel (+13.61%).
Title: Report on removal of assets off the legal execution system for 4th quarter of FY 2021
The cabinet acknowledged the report made by Ministryof Justic on the removal of assets off the legal execution system for 4th quarter of FY 2021. According to the report, the assets removed worth for the total of 48,051,746,688 Baht, comprising 13,143,855,168 Baht from the public auctions, 14,847,883,863 Baht from suspension of legal execution, and 20,060,007,657 Baht from withdrawal of legal execution.
วันอังคารที่ 9 สิงหาคม 2565
เริ่มแล้ววันนี้! จัดส่งยา “โมลนูพิราเวียร์” ให้กลุ่ม 608 ทั่วประเทศ ผ่านระบบ Telemedicine
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ให้ความสำคัญต่อการดูแลรักษาและนำผู้ป่วยติดเชื้อโควิด-19 ทุกกลุ่ม เข้าถึงระบบการรักษา ยาและเวชภัณฑ์ให้ได้อย่างครอบคลุมและทั่วถึงโดยเร็ว โดยเฉพาะกลุ่มเสี่ยง 608 ทั้งผู้ป่วยโรคเรื้อรัง ผู้ที่มีน้ำหนักเกิน และผู้สูงอายุ ที่มีภาวะเสี่ยงที่อาการจะรุนแรงได้
.
ซึ่งในวันนี้ (8 ส.ค. 65) ถือเป็นวันแรกที่ สปสช. ร่วมกับแอปพลิเคชันคลิกนิก (Clicknic) ให้บริการเชิงรุกจัดส่ง “ยาโมลนูพิราเวียร์” ให้กลุ่มเสี่ยง 608 ที่จำเป็นต้องได้รับยาในทุกจังหวัดทั่วประเทศ ผ่านระบบ Telemedicine
.
มีแพทย์หมุนเวียนในระบบให้บริการปรึกษา วินิจฉัย โดยผู้ป่วยจะได้รับยาหรือไม่ขึ้นอยู่กับดุลยพินิจของแพทย์ และจะได้รับยาวันถัดไป หลังจากพบแพทย์ผ่านระบบ Telemedicine และได้รับการวินิจฉัยว่าต้องได้รับยาโมลนูพิราเวียร์ เพื่อให้การรักษาก่อนภาวะโรคจะรุนแรง
.
ลงทะเบียนตามแบบฟอร์มลงทะเบียนโครงการ Self-Isolation ได้ที่ :https://forms.gle/hfo2Wr9jdvybn8d57
.
สำหรับบริการ เจอ แจก จบ ที่ร้านยา เป็นบริการครอบคลุมทั่วประเทศ รับทั้งสิทธิบัตรทอง ประกันสังคม และข้าราชการ สามารถดูรายชื่อร้านยาที่เข้าร่วมโครงการใกล้บ้าน คลิกhttps://www.nhso.go.th/downloads/197
#ไทยคู่ฟ้า#ร่วมต้านโควิด19
-------------------
วันอาทิตย์ที่ 31 กรกฎาคม 2565
มท.1 เผย ศจพ.อำเภอ เปิดช่องทางแก้ไขปัญหาหนี้ให้ ปชช. ปัจจุบันแก้ไปแล้วกว่า 36 ล้านบาท
มท.1 เผย ศจพ.อำเภอ เปิดช่องทางแก้ไขปัญหาหนี้ให้ ปชช. ปัจจุบันแก้ไปแล้วกว่า 36 ล้านบาท
วันนี้ (31 ก.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี ได้ขับเคลื่อนแนวทางการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง โดยมอบหมายให้กระทรวงมหาดไทยเป็นหน่วยงานหลักในการบูรณาการขับเคลื่อนแก้ไขปัญหาความยากจนในทุกมิติ และต่อมาคณะรัฐมนตรี ได้มีมติเมื่อวันที่ 21 มิถุนายน 2565 ในเรื่องการขจัดความยากจนและการพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงเกี่ยวกับการแก้ไขปัญหาหนี้สินครัวเรือน โดยให้หน่วยงานที่เกี่ยวข้องสร้างการรับรู้แก่ประชาชนที่มีปัญหาหนี้สินครัวเรือน สามารถแจ้งความต้องการหรือขอรับความช่วยเหลือผ่านผู้นำชุมชน เพื่อแจ้งมายังศูนย์อำนวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ในระดับต่าง ๆ และควรจัดให้มีช่องทางหรือวิธีการที่กลุ่มเปราะบางหรือกลุ่มเป้าหมายสามารถเข้าถึงการปรึกษาหารือหรือการช่วยเหลือที่มุ่งเน้นการพัฒนาตนเองได้อย่างยั่งยืนด้วย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า เพื่อให้การดำเนินการบูรณาการขับเคลื่อนแก้ไขปัญหาความยากจนด้านการแก้ไขปัญหาหนี้สินครัวเรือนเป็นไปตามมติคณะรัฐมนตรีและเกิดประโยชน์กับพี่น้องประชาชน จึงได้สั่งการกรมการปกครองมอบหมายให้ "ศูนย์ดำรงธรรมอำเภอ" เข้ามามีบทบาทในการแก้ไขปัญหาหนี้สินของประชาชนโดยนำกรอบการดำเนินงานของคณะกรรมการกำกับการแก้ไขหนี้สินของประชาชนรายย่อย และจากหน่วยงานอื่นที่เกี่ยวข้อง มาประยุกต์ใช้ในการดำเนินงาน พร้อมทั้งขอความร่วมมือผู้ว่าราชการจังหวัดทุกจังหวัด ประชาสัมพันธ์สร้างการรับรู้แก่ประชาชนที่มีปัญหาหนี้สินครัวเรือน ให้สามารถเข้าถึงการปรึกษาหารือและการช่วยเหลือที่มุ่งเน้นการพัฒนาตนเองได้อย่างยั่งยืนผ่านนายอำเภอ ปลัดอำเภอ กำนัน ผู้ใหญ่บ้าน หรือผู้นำชุมชน ด้วยกลไกศูนย์อำนวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงอำเภอ (ศจพ.อ.) หรือศูนย์ดำรงธรรมอำเภอ เพื่อแก้ไขปัญหาหนี้สินครัวเรือนของประชาชนตามกรอบการดำเนินการของคณะกรรมการกำกับการแก้ไขหนี้สินของประชาชนรายย่อย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ในขณะนี้ กระทรวงมหาดไทย โดยกรมการปกครอง ได้ดำเนินการแก้ไขปัญหาหนี้สินครัวเรือนของประชาชน ผ่านกลไกศูนย์ดำรงธรรมอำเภอ จากข้อมูลตั้งแต่วันที่ 8 เมษายน ถึงวันที่ 21 กรกฎาคม 2565 รวม 296 ราย มูลหนี้รวม 36,270,487.56 บาท จำแนกเป็น หนี้สินในระบบ 55 ราย มูลหนี้ 7,851,935.56 และหนี้สินนอกระบบ 241 คน 28,418,552 บาท โดยกระทรวงมหาดไทยจะยังคงติดตามการให้ความช่วยเหลือพี่น้องประชาชนในด้านการแก้ไขปัญหาหนี้สินครัวเรือนอย่างต่อเนื่อง เพื่อให้เกิดการแก้ไขปัญหาอย่างเป็นรูปธรรม และเกิดการพัฒนาคุณภาพชีวิตอย่างยั่งยืน ทั้งนี้ พี่น้องประชาชนสามารถขอรับคำปรึกษาด้านการแก้ไขปัญหาหนี้สินครัวเรือนได้ที่ศูนย์ดำรงธรรมอำเภอ โทร. 1567 หรือติดต่อนายอำเภอ ปลัดอำเภอ กำนัน ผู้ใหญ่บ้าน และผู้นำชุมชน ในพื้นที่
วันศุกร์ที่ 30 กรกฎาคม 2564
รอขึ้นกันได้เลย! 2 สิงหานี้ “รถไฟชานเมืองสายสีแดง” เพราะการเดินทางจะสะดวกสบายมากยิ่งขึ้น
2 สิงหาคมนี้ การรถไฟแห่งประเทศไทย พร้อมแล้วที่จะเปิดให้ประชาชนทดลองใช้บริการรถไฟฟ้าชานเมืองสายสีแดง ช่วงบางซื่อ-รังสิต และ บางซื่อ-ตลิ่งชัน โดยจะให้บริการโดยไม่เสียค่าใช้จ่าย และจะเปิดให้บริการในเชิงพาณิชย์ในช่วงปลายปี 2564
2 สิงหาคมนี้ การรถไฟแห่งประเทศไทย พร้อมแล้วที่จะเปิดให้ประชาชนทดลองใช้บริการรถไฟฟ้าชานเมืองสายสีแดง ช่วงบางซื่อ-รังสิต และ บางซื่อ-ตลิ่งชัน โดยจะให้บริการโดยไม่เสียค่าใช้จ่าย
และจะเปิดให้บริการในเชิงพาณิชย์ในช่วงปลายปี 2564 เพื่ออำนวยความสะดวกให้แก่พี่น้องประชาชนที่ต้องการจะเดินทางจากปริมณฑล พื้นที่ชานเมืองเข้าสู่ใจกลางกรุงเทพมหานคร
สำหรับตารางการเดินรถไฟฟ้าชานเมืองสายสีแดง มีดังนี้
- เส้นทาง บางซื่อ-รังสิต เที่ยวแรกจากบางซื่อ เริ่มเดินรถเวลา 06.00 น. ส่วนเที่ยวแรกจากรังสิต เริ่มเดินรถเวลา 06.00 น.เช่นกัน
- เส้นทาง บางซื่อ-รังสิต เที่ยวสุดท้ายจากบางซื่อ เวลา 19.30 น. ส่วนสุดท้ายจากรังสิต เวลา 19.30 น.
- เส้นทาง บางซื่อ-ตลิ่งชัน เที่ยวแรกจากบางซื่อ เริ่มเดินรถเวลา 06.00 น. ส่วนเที่ยวแรกจากรังสิต เริ่มเดินรถเวลา 06.06 น.
- เส้นทาง บางซื่อ-ตลิ่งชัน เที่ยวสุดท้ายจากบางซื่อ เวลา 19.30 น. ส่วนสุดท้ายจากรังสิต เวลา 19.36 น.
ทั้งนี้ เฉพาะวันที่ 2 สิงหาคม 2564 จะเริ่มเดินรถ เวลา 10.30 น. ซึ่งการใช้บริการรถไฟฟ้าชานเมืองสายสีแดง จะสะดวก รวดเร็ว ปลอดภัย และมีสิ่งอำนวยความสะดวกอะไรรองรับบ้างนั้น เราได้รวบรวมข้อมูลมาฝากกัน
#กระทรวงคมนาคม
#การรถไฟแห่งประเทศไทย #สถานีกลางบางซื่อ #รฟท
#รถไฟฟ้าสายสีแดง #RedLine
รับชม คลิก
Youtube : https://youtu.be/QUc73SQFY34
Facebook ทีมพีอาร์การรถไฟฯ : https://www.facebook.com/129946050353608/posts/4830010627013770/
Facebook bangsue grand station : https://www.facebook.com/100941464799249/posts/365070808386312/
IG : https://www.instagram.com/tv/CR8C9p0hkQg/?utm_medium=copy_link
Twitter : https://twitter.com/PR_SRT/status/1420976094635642888?s=20
วันจันทร์ที่ 14 กุมภาพันธ์ 2565
พม. จับมือภาคีเครือข่าย หนุนท่องเที่ยวชุมชน ดึงคู่รักปีนผาจดทะเบียนสมรส ร่วมงานสัปดาห์แห่งความรัก ณ บ้านมุง "ปีน ปั่น ปลูก ผูกใจ รักไร้พรมแดน" จ.พิษณุโลก
พม. จับมือภาคีเครือข่าย หนุนท่องเที่ยวชุมชน ดึงคู่รักปีนผาจดทะเบียนสมรส ร่วมงานสัปดาห์แห่งความรัก ณ บ้านมุง "ปีน ปั่น ปลูก ผูกใจ รักไร้พรมแดน" จ.พิษณุโลก
วันนี้ (14 ก.พ. 65) เวลา 11.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลกเพื่อเป็นประธานเปิดกิจกรรม สัปดาห์แห่งความรัก ณ บ้านมุง "ปีน ปั่น ปลูก ผูกใจ รักไร้พรมแดน" พร้อมทั้งร่วมเป็นสักขีพยานการจดทะเบียนสมรสและการทำสัญญารักนิรันดร์ของคู่รัก จำนวน 21 คู่รัก อาทิ คู่รัก LGBTQ คู่รักคนพิการ คู่รักปีนผา และคู่รักปั่นจักรยาน อีกทั้งรับชมการปีนผา Heart Rock ของนายไสว เจริญศรี นายอำเภอเนินมะปรางและคู่รัก เพื่อจดทะเบียนสมรส นอกจากนี้ ยังมีกิจกรรมการปั่นจักรยานรอบบ้านมุงระยะทาง 7 กม. การปลูกต้นไม้ป่านันทนาการภูผาหินบ้านมุง การทำม็อคเทล สูตรแห่งรัก โดยเชฟธันวา มาสเตอร์เชฟไทยแลนด์ และบูธกิจกรรมและจำหน่ายสินค้าชุมชน โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ พร้อมด้วยคณะผู้บริหารกระทรวง พม. นายรณรงค์ นครจินดา รองผู้ว่าราชการจังหวัดพิษณุโลก นางดารารัตน์ น้อยพันธ์ นายกเทศมนตรีตำบลบ้านมุง ผู้แทนหน่วยงานและภาคีเครือข่ายในพื้นที่ รวมทั้งนักปั่นจักรยาน จำนวน 100 คน เข้าร่วมงาน ณ ตำบลบ้านมุง อำเภอเนินมะปราง จังหวัดพิษณุโลก
นายจุติกล่าวว่า พื้นที่ตำบลบ้านมุง อำเภอเนินมะปราง เป็นหนึ่งในเป้าหมายสำคัญของจังหวัดพิษณุโลก ที่สนับสนุนและพัฒนาให้เป็นแหล่งท่องเที่ยวเชิงอนุรักษ์และการผจญภัยทั้งการปั่นจักรยานและการปีนผาเพื่อขึ้นไปชมทัศนียภาพบนยอดเขาหินปูนซึ่งกระทรวง พม. ได้บูรณาการร่วมกับหลายหน่วยงานและภาคีเครือข่ายของจังหวัดพิษณุโลก สำหรับการพัฒนาคนและสังคม รวมทั้งสร้างเครือข่ายให้เข้ามามีส่วนร่วมในการพัฒนาพื้นที่ตำบลบ้านมุง ทั้งนี้จึงร่วมกันจัดงานสัปดาห์แห่งความรัก ณ บ้านมุง "ปีน ปั่น ปลูก ผูกใจ...รักไร้พรมแดน" ระหว่างวันที่ 13 - 14 กุมภาพันธ์ 2565 ณ ตำบลบ้านมุง อำเภอเนินมะปราง ภายใต้แนวคิดเดือนแห่งความรักซึ่งตรงกับเดือนกุมภาพันธ์ของทุกปี ด้วยการส่งเสริมให้เห็นถึงความสำคัญของความรักทั้งความรักต่อผู้คน คนในครอบครัว ธรรมชาติ และวิถีชุมชน ผ่านกิจกรรมการท่องเที่ยวชุมชน ด้วยความงดงามของธรรมชาติที่สมบูรณ์ของบ้านมุง
นายจุติกล่าวเพิ่มเติมว่า ตนขอแสดงความยินดีกับคู่รักที่มาใช้สถานที่แห่งนี้เป็นสักขีพยานในความรักของท่านและขออวยพรให้ความรักของทุกท่านมั่นคงและยั่งยืน ทั้งนี้ ขอขอบคุณทุกๆ ฝ่าย โดยเฉพาะนายรณชัย จิตรวิเศษ ผู้ว่าราชการจังหวัดพิษณุโลก นายไกรศักดิ์ บุญทิพย์ (ครูต้อม) ผู้เชี่ยวชาญการปืนผา และทีมงานทุกท่านที่ปิดทองหลังพระ ซึ่งผาหินปูนด้านหลังนี้ ตนเห็นถึงความยิ่งใหญ่ของธรรมชาติ และอยากให้ทุกท่านได้จิตนาการว่าเป็นจุดเริ่มต้นของนวัตกรรม โดยสถานที่แห่งนี้เป็นนโยบายของรัฐบาลที่ต้องการสร้างแหล่งท่องเที่ยวควบคู่ไปกับการอนุรักษ์ธรรมชาติและสิ่งแวดล้อมให้เกิดความยั่งยืนทำให้ประชาชนมีอาชีพ มีรายได้เสริม และเป็นสถานที่ท่องเที่ยวที่สร้างความรัก ความอบอุ่น ให้กับครอบครัว โดยกระทรวง พม. ได้บูรณาการร่วมกันกับทุกกระทรวง รวมทั้งกรมกิจการสตรีและสถาบันครอบครัว (สค.) ที่มีความตั้งใจ จึงทำให้งานวันนี้เกิดขึ้นได้ ทั้งนี้ เราได้พิสูจน์ให้เห็นแล้วว่าเป้าหมายของความเสมอภาคทางเพศได้ประสบผลสำเร็จ ณ สถานที่แห่งนี้ และตราบใดที่ชีวิตจิตวิญญาณยังมีจินตนาการอยู่ ชีวิตจะไม่สิ้นหวังอย่างแน่นอน
วันศุกร์ที่ 5 สิงหาคม 2565
กรมเจ้าท่า และคณะให้การต้อนรับนายกรัฐมนตรี ในการตรวจราชการและเยี่ยมชม  ความคืบหน้าการจัดระเบียบเรือนแพ จ.กาญจนบุรี
...
นายอานนท์ เหลืองบริบูรณ์ รองปลัดกระทรวงคมนาคม รักษาราชการแทนอธิบดีกรมเจ้าท่า และนายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ พร้อมด้วยนายสุริยา กิตติมณฑล ผู้อำนวยการสำนักงานเจ้าท่าภูมิภาคสาขาสมุทรสงคราม รักษาการผู้อำนวยการสำนักงานเจ้าท่าภูมิภาคที่ 3 และนายประทิน ออมสิน ผู้อำนวยการสำนักงานเจ้าท่าภูมิภาคสาขากาญจนบุรีให้การต้อนรับพลเอกประยุทธ์ จันทร์โอชา นายกรัฐมนตรี ในการตรวจราชการ จังหวัดกาญจนบุรี และเยี่ยมชมความคืบหน้าการจัดระเบียบเรือนแพและการปรับปรุงภูมิทัศน์ บริเวณ 2 ฝั่งแม่น้ำแคว บริเวณ Sky Walk ริมฝั่งแม่น้ำแคว อำเภอเมืองกาญจนบุรี จังหวัดกาญจนบุรี เมื่อวันที่ 4 สิงหาคม 2565
อธิบดีกรมเจ้าท่า กล่าวว่า จังหวัดกาญจนบุรี มีแพทั้งหมด จำนวน 1,485 หลัง อำเภอเมืองมีแพ 212 หลัง อำเภอไทรโยค 225 หลัง อำเภอศรีสวัสดิ์ 959 หลัง อำเภอไทรโยค และอำเภอสังขละบุรี 89 หลัง สำหรับแพในจังหวัดกาญจนบุรี ประกอบด้วย แพจอด คือแพที่จอดอยู่ประจำ โดยไม่มีโครงสร้างส่วนหนึ่งส่วนใดยึดติดตรึงกับที่พื้นดินใต้ท้องน้ำ แพกลและแพลาก คือ แพที่สามารถเคลื่อนที่ได้มีลักษณะเป็นยานพาหนะทางน้ำโดยไม่มีโครงสร้างส่วนหนึ่งส่วนใดยึดติดตรึงกับที่พื้นดินใต้ท้องน้ำ โดยสำนักงานเจ้าท่าภูมิภาคสาขากาญจนบุรีร่วมมือกับจังหวัดกาญจนบุรีในการจัดระเบียบแพ จำนวน 50 หลัง ในแม่น้ำแควใหญ่บริเวณท่าน้ำหน้าเมืองเขื่อนขุนแผน ให้แพพักเคลื่อนย้ายไปจอดไว้บริเวณข้างศูนย์พัฒนาเด็กเล็ก เทศบาลตำบลท่ามะขาม ตำบลท่าขาม อำเภอเมือง ส่วนแพลากและแพร้าน ลิ้นช้างใหม่ ซึ่งโครงการดังกล่าว สำนักงานโยธาธิการและผังเมืองจังหวัดกาญจนบุรี เป็นผู้รับผิดชอบ เพื่อให้เป็นที่จอดแพที่ย้ายจากบริเวณหน้าเมืองและใช้เป็นจุดรับส่งผู้โดยสารที่ขึ้นลงแพ